Ο **Γιάννης Αλαφούζος** (2 Ιουλίου 1957) είναι Έλληνας επιχειρηματίας, εφοπλιστής, πρόεδρος της ΠΑΕ Παναθηναϊκός και μέλος της οικογένειας Αλαφούζου από τη Σαντορίνη.

Βιογραφικά στοιχεία και επαγγελματική πορεία
--------------------------------------------

Γεννήθηκε το 1957 και είναι γιος του επιχειρηματία, εφοπλιστή και εκδότη Αριστείδη Αλαφούζου. Σπούδασε Οικονομικά και Ιστορία στο Πανεπιστήμιο της Οξφόρδης. Είναι παντρεμένος και έχει αποκτήσει μαζί με τη σύζυγό του τρία παιδιά. Έχει υπάρξει αθλητής με σημαντικές διακρίσεις σε διεθνές επίπεδο. Στη διάρκεια των φοιτητικών του χρόνων υπήρξε αθλητής στα 100μ. Στην ιστιοπλοΐα έχει διακριθεί με την 3η θέση στο Παγκόσμιο Πρωτάθλημα Ιστιοπλοΐας της Βρετανίας το 1979, την 6η θέση στο Παγκόσμιο Πρωτάθλημα Νορβηγίας το 1980 και την 1η θέση στους Διεθνείς Ιστιοπλοϊκούς Αγώνες Ανοικτής Θαλάσσης στην Ελλάδα για τέσσερα συνεχή χρόνια.

### Ναυτιλία

Στις αρχές της δεκαετίας του 1980, μετά την ολοκλήρωση των μεταπτυχιακών του σπουδών στο Πανεπιστήμιο της Οξφόρδης, ο Γιάννης Αλαφούζος ανέλαβε την επέκταση της οικογενειακής ναυτιλιακής εταιρείας *Glafki (Hellas) Maritime Company*. Στη συνέχεια διετέλεσε Διευθύνων Σύμβουλος του στόλου της *Kyklades Maritime Corporation* και παράλληλα, ίδρυσε την πλοιοκτήτρια εταιρεία τάνκερ *Ermis Maritime Corporation*. Σήμερα εξακολουθεί να κατέχει σημαντικό ρόλο στην ναυτιλιακή δράση της οικογένειάς του.

### ΜΜΕ

Το 1989 αγόρασε από τον υπόδικο Κοσκωτά τον ειδησεογραφικό ραδιοφωνικό σταθμό ΣΚΑΪ 100.3 και εν συνεχεία ίδρυσε τον ομώνυμο τηλεοπτικό σταθμό τον οποίο πούλησε το 1999 για να μετατραπεί στον σημερινό Alpha TV. Σήμερα είναι πρόεδρος του ομώνυμου ομίλου μέσων ενημέρωσης, που περιλαμβάνει τον νέο τηλεοπτικό σταθμό του ΣΚΑΪ και 5 ραδιοφωνικούς σταθμούς με έδρα το Νέο Φάληρο (ΣΚΑΪ 100.3, BwinΣΠΟΡ FM 94.6, Pepper 96.6, Μέντα 88 και Happy 104).

Επίσης ανέπτυξε μια σειρά από επιχειρηματικές δραστηριότητες που περιλαμβάνουν ενημερωτικούς και θεματικούς διαδικτυακούς ιστότοπους (skaikairos.gr, sport-fm.gr) καθώς και το Εργαστήριο Ελευθέρων Σπουδών Αθλητικού Ρεπορτάζ, το οποίο εντάχθηκε στον όμιλο ΣΚΑΪ το 2014. Ο Γιάννης Αλαφούζος δραστηριοποιείται επίσης στον χώρο της έντυπης ενημέρωσης με την εφημερίδα ΚΑΘΗΜΕΡΙΝΗ, η οποία κατέχει ηγετικό ρόλο στην αγορά.

### Κοινωνική δράση

Κυρίως μέσω του ομίλου ΣΚΑΪ (ΣΚΑΪ Περιβάλλον, ΣΚΑΪ Δράσεις) και το πρόγραμμα Όλοι Μαζί Μπορούμε, ο Γιάννης Αλαφούζος έχει ενεργή κοινωνική δράση στους τομείς του περιβάλλοντος και της κοινωνικής αλληλεγγύης και συνοχής. Έχει συνδράμει σε προσπάθειες αναδάσωσης και καθαρισμού (σε όλη την Ελλάδα, αλλά κυρίως σε Αθήνα και Αττική). Ο ίδιος προσωπικά, ως μέλος της Εταιρίας Φίλων Εθνικού Κήπου, μερίμνησε και επιμελήθηκε τη συντήρηση, την προστασία και την προβολή του Εθνικού Κήπου.

Παράλληλα, συμμετείχε στην πρωτοβουλία του Πρίγκιπα της Ουαλίας και του Πανεπιστημίου του Κέμπριτζ Ψήφισμα του Μπαλί σχετικά με τις κλιματικές αλλαγές, ενώ βραβεύτηκε στο πρώτο πανελλήνιο συνέδριο *Εθελοντισμός και Τοπική Αυτοδιοίκηση* για την προσφορά του στο περιβάλλον. Παράλληλα, ως πρόεδρος και εμπνευστής του Αστικού μη Κερδοσκοπικού Φορέα Όλοι Μαζί Μπορούμε, που στόχο έχει τη μέριμνα ευπαθών ομάδων της Ελληνικής κοινωνίας, έχει επιδείξει μία έντονη κοινωνική δράση που καλύπτει ένα ευρύ φάσμα τομέων όπως την κοινωνική πρόνοια, την υγεία, την εργασία, την εκπαίδευση και το περιβάλλον, με συγκεντρώσεις τροφίμων, φαρμάκων και ρούχων και τη χορήγηση υποτροφιών για παιδιά οικογενειών με οικονομικές δυσκολίες. Η πρωτοβουλία Όλοι Μαζί Μπορούμε έχει βραβευτεί με τιμητική διάκριση από την ένωση *Μαζί για το Παιδί*, για την υποστήριξη των σκοπών της ένωσης από το ΑΧΕΠΑ με τιμητική διάκριση για την κοινωνική της δράση, με το τιμητικό βραβείο των σελφ σέρβις Excellence Awards, ενώ το 2013 απέσπασε το Ευρωπαϊκό Βραβείο Εταιρικής Κοινωνικής Ευθύνης στο πλαίσιο των *Ευρωπαϊκών Βραβείων Εταιρικής Κοινωνικής Ευθύνης.*

Επιπλέον, ο ΣΚΑΪ βραβεύτηκε από τη Γενική Γραμματεία Μέσων Ενημέρωσης για την προώθηση και προβολή του εθελοντισμού μέσα από τις δράσεις του Όλοι Μαζί Μπορούμε, και τον κυβερνητικό εκπρόσωπο Σίμο Κεδίκογλου.

### Ενασχόληση με τον Παναθηναϊκό

Το 2008 στήριξε την Παναθηναϊκή Ενωτική Κίνηση (Π.Ε.Κ.) που στόχευε στο άνοιγμα της ΠΑΕ σε λοιπούς μετόχους. Στο σχήμα της πολυμετοχικότητας τελικώς δεν έλαβε μέρος το καλοκαίρι του 2008. Τον Μάιο του 2012, ίδρυσε μαζί με άλλους παράγοντες και φίλους του συλλόγου την «Παναθηναϊκή Συμμαχία 2012», η οποία και πήρε το πλειοψηφικό πακέτο του αθλητικού σωματείου στο ποδόσφαιρο. Στη συνέντευξη του στο διαδικτυακό ραδιόφωνο της Θύρας 13 αρνήθηκε ότι έχει ή είχε οποιαδήποτε επαφή με τον πρώην μεγαλομέτοχο της ομάδας Ιωάννη Βαρδινογιάννη, ενώ παραδέχτηκε πως είχε και κρατούσε επαφές και επικοινωνία με τον πρώην πρόεδρο της ομάδας Νικόλα Πατέρα.

Τον Σεπτέμβριο του 2012 ανέλαβε πρόεδρος της ΠΑΕ Παναθηναϊκός, προκειμένου να προχωρήσει στην αναδιοργάνωση και εξυγίανση του συλλόγου. Επί προεδρίας του, το 2013, η ομάδα μεταφέρθηκε σε άλλο προπονητικό κέντρο, στην περιοχή του Κορωπίου, το οποίο ονομάστηκε "Γιώργος Καλαφάτης" προς τιμήν του ιδρυτή της ομάδας. Το προπονητικό κέντρο στο Κορωπί δεν εμφανίζεται στους ισολογισμούς της Π.Α.Ε. Παναθηναϊκός και δεν έχει ξεκαθαρίσει το ιδιοκτησιακό του καθεστώς.

Το 2017 αποχώρησε από την προεδρία της ομάδας, παραμένοντας όμως μέλος του Δ.Σ της ΠΑΕ. Το 2018 επανήλθε πιο ενεργά συμμετέχοντας στις διοικητικές λειτουργίες της ομάδας, όπως στα συμβούλια της διοργανώτριας αρχής του πρωταθλήματος, συναντήσεις με αξιωματούχους της UEFA και φυσικά σε καταβολή πληρωμών προς πιστωτές, παίχτες, προπονητές, μάνατζερ.

Τον Νοέμβριο 2020 υπέγραψε ως πρόεδρος του Παναθηναϊκού μνημόνιο συνεργασίας με το Δημόσιο, τον Δήμο Αθηναίων, τις τράπεζες, την Περιφέρεια και τον ερασιτέχνη Παναθηναϊκό για την κατασκευή γηπέδου ποδοσφαίρου 40.000 θέσεων στον Βοτανικό και εγκαταστάσεων για τον ερασιτέχνη Παναθηναϊκό.

Κατά την προεδρία του ο Παναθηναϊκός έχει κατακτήσει δύο φορές το Κύπελλο Ελλάδας (2014 και 2022).

Δικαστικές διαμάχες και άλλες υποθέσεις
---------------------------------------

Το διάστημα 1991-1993, ο Γιάννης Αλαφούζος ήρθε σε σύγκρουση με την κυβέρνηση Μητσοτάκη. Τον Φεβρουάριο του 1992 ασκήθηκε ποινική δίωξη σε βαθμό κακουργήματος σε βάρος του Γιάννη Αλαφούζου και πέντε άλλων συγκατηγορούμενών του για λαθρεμπόριο μαζούτ (υπόθεση *Ασπρονήσι*), με βάση πόρισμα της τότε Διεύθυνσης Οικονομικού Εγκλήματος του υπουργείου Οικονομικών. Ο Γιάννης Αλαφούζος χαρακτήρισε «κατασκευασμένο» το πόρισμα των υπαλλήλων του υπουργείου. Τον Ιούλιο του 1993, ο εισαγγελέας Γ. Μωραιτακης πρότεινε να κηρυχθούν αθώοι οι δικαζόμενοι για όλες τις κατηγορίες αναλύοντας τους λόγους για τους οποίους δεν στοιχειοθετούνταν οι κατηγορίες της λαθρεμπορίας. Όλοι οι κατηγορούμενοι αθωώθηκαν με την 4088/1993 απόφαση του Τριμελούς Πλημμελειοδικείου Πειραιά. Η αθωωτική απόφαση ήταν ομόφωνη, καθώς τα στοιχεία της ακροαματικής διαδικασίας κατέρριψαν το κατηγορητήριο. Μετά από έφεση του Δημοσίου, η υπόθεση «Ασπρονήσι» συνεχίστηκε. Τελικά, τον Φεβρουάριο του 1995, το Τριμελές Εφετείο Πειραιά επικύρωσε την πρωτόδικη απόφαση και έκρινε αθώο τον Γιάννη Αλαφούζο.

Τον Φεβρουάριο του 2001 ο Γιάννης Αλαφούζος καταδικάστηκε από το Β΄ Μονομελές Πλημμελειοδικείο Πειραιά σε ποινή φυλάκισης 5 ετών για χρέη προς το ελληνικό Δημόσιο, ωστόσο αθωώθηκε σε δεύτερο βαθμό. Πρόκειται για υποθέσεις βεβαιωμένων στις δημόσιες υπηρεσίες χρεών, ύψους 2,3 δισεκατομμυρίων δραχμών για επιβληθέντες ή παρακρατηθέντες φόρους, και 164.126.787 δραχμών για λοιπούς φόρους και χρέη, οι προθεσμίες καταβολής των οποίων είχαν λήξει από 1ης Φεβρουαρίου του 1996 και 1ης Μαΐου 1997.

Στις 11 Αυγούστου 2016, το Κέντρο Ελέγχου Φορολογουμένων Μεγάλου Πλούτου (ΚΕΦΟΜΕΠ) προχώρησε στην δέσμευση της κινητής και της ακίνητης περιουσίας του Γιάννη Αλαφούζου, κατόπιν σχετικής εντολής του εισαγγελέα Οικονομικού Εγκλήματος, Παναγιώτη Αθανασίου. Ο Γιάννης Αλαφούζος κλήθηκε από το ΚΕΦΟΜΕΠ να δώσει εξηγήσεις για ποσά περίπου 50 εκατομμυρίων ευρώ, τα οποία δεν εμφανίζονταν στις φορολογικές του δηλώσεις. Η εντολή δέσμευσης της περιουσίας του Αλαφούζου από το ΚΕΦΟΜΕΠ εστάλη σε όλα τα τραπεζικά ιδρύματα.

Ο ίδιος ο Γιάννης Αλαφούζος είχε δηλώσει ότι καλωσορίζει τον έλεγχο και ότι θα συνδράμει στη διαδικασία ελέγχου με όσα στοιχεία έχει στη διάθεσή του. Ο επιχειρηματίας κατέβαλε το ποσό που βεβαιώθηκε από το ΚΕΦΟΜΕΠ με τις προσαυξήσεις και έτσι αποδεσμεύτηκαν οι τραπεζικοί του λογαριασμοί με τη διάταξη 128ΑΠ/28.4.2017 του Οικονομικού Εισαγγελέα.

Παραπομπές
----------

1. ↑  «Ποιοι Είμαστε / Γιάννης Αλαφούζος». *www.sport-fm.gr*. Ανακτήθηκε στις 21 Ιουνίου 2017.
2. ↑  «Το πάθος του Γιάννη Αλαφούζου για τη δημοσιογραφία, τον αθλητισμό και την παιδεία». *Ενημέρωση 24*. 14 Μαρτίου 2017. Αρχειοθετήθηκε από το πρωτότυπο στις 17 Φεβρουαρίου 2022. Ανακτήθηκε στις 21 Ιουνίου 2017.
3. ↑  «Γιάννης Αλαφούζος: Κέντρο Αθλητικού Ρεπορτάζ». *kar.edu.gr*. Αρχειοθετήθηκε από το πρωτότυπο στις 23 Ιουνίου 2017. Ανακτήθηκε στις 21 Ιουνίου 2017.
4. ↑  «The Bali Communique». *www.citywealthmag.com* (στα Αγγλικά). Αρχειοθετήθηκε από το πρωτότυπο στις 29 Οκτωβρίου 2020. Ανακτήθηκε στις 21 Ιουνίου 2017.
5. ↑  ΣΚΑΪ. «Βραβεύτηκε ο κ. Ι. Αλαφούζος».. Ανακτήθηκε στις 2017-06-21.
6. ↑  «Η δύναμη του Εθελοντισμού». *www.amarysia.gr*. Ανακτήθηκε στις 21 Ιουνίου 2017.
7. ↑  «Μαρούσι: 1ο Πανελλήνιο Συνέδριο για τον Εθελοντισμό και την Τοπική Αυτοδιοίκηση». *Aftodioikisi.gr*. 2008-06-12.. Ανακτήθηκε στις 2017-06-21.
8. ↑  ««Όλοι μαζί μπορούμε»: Πώς ξεκίνησε η δράση που κατάφερε να συγκεντρώσει 5.000 τόνους τρόφιμα! - People Greece» (στα αγγλικά). *People Greece*. Αρχειοθετήθηκε από το πρωτότυπο στις 2017-06-30.. Ανακτήθηκε στις 2017-06-21.
9. ↑  «Βράβευση στο Όλοι Μαζί Μπορούμε». *Όλοι μαζί μπορούμε*. Ανακτήθηκε στις 25 Ιουνίου 2017.
10. ↑  «EUROPEAN CSR AWARD SCHEME». *www.csrhellas.net*. Αρχειοθετήθηκε από το πρωτότυπο στις 28 Μαΐου 2019. Ανακτήθηκε στις 21 Ιουνίου 2017.
11. ↑  Κοτσέτα, Ρούλα. «Βράβευση του Σκάι από την ΓΓΜΕ για το «Όλοι μαζί μπορούμε»». *Newsbomb.gr*.. Ανακτήθηκε στις 2017-06-25.
12. ↑  «Ραδιοφωνική Συνέντευξη στη Θύρα 13». 17 Μαΐου 2013.
13. ↑  «Τα 10 «key points» του «πράσινου» ισολογισμού!». *trifilara.gr*. 25 Μαρτίου 2020.
14. ↑  «Η UEFA ανακοίνωσε την τιμωρία του Παναθηναϊκού!». 24-4-2018. .
15. ↑  «Παράταση-ανάσα και εμφάνιση Αλαφούζου». 3 Απριλίου 2018. .
16. ↑  Λιάλιος, Γιώργος. «Υπεγράφη η συμφωνία για τη Διπλή Ανάπλαση». kathimerini. Ανακτήθηκε στις 30 Σεπτεμβρίου 2022.
17. ↑  Τα Νέα, 10 Φεβρουαρίου 1992
18. ↑  «"Ασπρονήσι", αθώοι όλοι οι κατηγορούμενοι».
19. ↑  «Σαν σήμερα 16 Ιουλίου στο cretanmagazine.gr». *Cretanmagazine.gr*.. Ανακτήθηκε στις 2017-06-21.
20. ↑  «Λευκό το "Ασπρονήσι"».
21. ↑  «Δίκη Αλαφούζου για το "Ασπρονήσι"». *ΡΙΖΟΣΠΑΣΤΗΣ* (Σύγχρονη Εποχή).. Ανακτήθηκε στις 2017-06-21.
22. ↑  «Σαν Σήμερα 3 Φεβρουαρίου». *Σαν Σήμερα.gr*.. Ανακτήθηκε στις 2017-06-21.
23. ↑  Εφημερίδα Τα Νέα, 14 Φεβρουαρίου 2001 Καταδίκη Γ. Αλαφούζου για χρέη προς το Δημόσιο
24. ↑  «Δέσμευση της περιουσίας του Γ. Αλαφούζου». Αρχειοθετήθηκε από το πρωτότυπο στις 29 Αυγούστου 2016. Ανακτήθηκε στις 13 Φεβρουαρίου 2017.
25. ↑  «Γιάννης Αλαφούζος: Τι απαντά για τη δέσμευση της περιουσίας του». *Newsbomb.gr*.. Ανακτήθηκε στις 2017-06-21.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Πρόεδροι ΠΑΕ Παναθηναϊκός |
| --- |
|  |
| Δεκαετία 1970-1990 | 
Γιώργος Βαρδινογιάννης (1979–2000) |
|  |
| Δεκαετία 2000 | 
Άγγελος Φιλιππίδης (2000-03)  · Στέλιος Σπανουδάκης (2002)  · Αργύρης Μήτσου (2003-08)  · Νικόλας Πατέρας (2008–10) |
|  |
| Δεκαετία 2010 | 
Νίκος Κωνσταντόπουλος (2010)  · Τζόνι Βεκρής (2011)  · Δημήτρης Γόντικας (2011)  · Γιάννης Αλαφούζος (2012-17)  · Μάνος Μαυροκουκουλάκης (2017) · Βασίλης Κωνσταντίνου (2017-19)  · Μάνος Μαυροκουκουλάκης (2019-22)  · Γιάννης Αλαφούζος (2022– ) |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Παναθηναϊκός Αθλητικός Όμιλος |
| --- |
|  |
| Ομαδικά ανδρών | 
Ποδόσφαιρο (Β) · Μπάσκετ · Βόλεϊ · Ράγκμπι · Πόλο · Ποδόσφαιρο νέων · Ποδόσφαιρο σάλας |
|  |
| Ομαδικά γυναικών | 
Μπάσκετ · Βόλεϊ · Ποδόσφαιρο · Ράγκμπι · Ποδόσφαιρο σάλας |
|  |
| Ατομικά τμήματα | 
Στίβος · Κολύμβηση · Καταδύσεις · Άρση Βαρών · Πάλη · Πυγμαχία · Ξιφασκία · Σκοποβολή · Τοξοβολία · Πινγκ Πονγκ · Ποδηλασία · Μοντέρνο πένταθλο · Σκάκι · Θαλάσσιο Σκι · Τρίαθλο · Ανοιχτή Θάλασσα |
|  |
| Ηλεκτρονικός Αθλητισμός | 
eSports |
|  |
| Ανενεργά τμήματα | 
Χάντμπολ ανδρών · Μπέιζμπολ · Χόκεϊ επί χόρτου · Πόλο γυναικών · Χάντμπολ γυναικών · Τένις · Ποδοαντισφαίριση · Γυμναστική (σουηδική, ενόργανη, αεροβική) · Τζούντο · Κικ μπόξινγκ · Κωπηλασία · Ιστιοπλοΐα · Συγχρονισμένη κολύμβηση · Ορειβασία · Μπιτς βόλεϊ · Κρίκετ · Πρακτική Σκοποβολή |
|  |
| ΠΑΟ ΑμεΑ | 
Καλαθοσφαίριση με αμαξίδιο · Ξιφασκία με αμαξίδιο · Σκοποβολή · Κολύμβηση · Τοξοβολία · Πινγκ Πονγκ · Ποδηλασία · Άρση Βαρών · Ποδόσφαιρο ακρωτηριασμένων · Παρατρίαθλο · Παρα-μπάντμιντον · Τένις με αμαξίδιο · Μπότσια · Στίβος · Σκάκι τυφλών · Παρακανόε · Χορός με αμαξίδιο · καλαθοσφαίριση για άτομα με νοητική αναπηρία · τζούντο τυφλών · αλπικό σκι ΑμεΑ · πετοσφαίριση καθιστών |
|  |
| Πρόεδροι τμημάτων | 
Γιάννης Αλαφούζος · Δημήτρης Γιαννακόπουλος |
|  |
| Έδρες τμημάτων | 
Γήπεδο Απόστολος Νικολαΐδης · Ολυμπιακό Στάδιο Αθηνών · Κλειστό Γήπεδο ΟΑΚΑ · Κλειστό Γυμναστήριο Λεωφόρου Αλεξάνδρας · Ολυμπιακό Κέντρο Υγρού Στίβου Αθηνών · Κλειστό Αγίου Θωμά Αμαρουσίου · Αθλητικό Κέντρο Γιώργος Καλαφάτης · Κολυμβητήριο Γουδή · Νέο Γήπεδο Παναθηναϊκού |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Ράγκμπι · Υδατοσφαιριστές · Κολυμβητές · Στίβου · Ποδηλάτες · Πυγμάχοι · Παλαιστές · Αρσιβαρίστες · Ξιφομάχοι · Σκοπευτές · Τοξότες · Σκακιστές |
|  |
| Προπονητές | 
Ποδοσφαίρου · Μπάσκετ · Βόλεϊ · Ράγκμπι · Πόλο · Στίβου · Κολύμβησης · Ξιφασκίας · Ποδηλασίας · Σκοποβολής · Tοξοβολίας · Πυγμαχίας · Πάλης |
|  |
| Προσωπικότητες | 
Φραγκίσκος Αλβέρτης · Ντάντε Αμαράλ · Δημήτρης Ανδρεόπουλος · Αντώνης Αντωνιάδης · Θανάσης Αραβοσιτάς · Κριστόφ Βαζέχα · Γιάννης Βαρδινογιάννης · Γιώργος Βαρδινογιάννης · Γιάννης Βογιατζής · Στόγιαν Βράνκοβιτς · Δημήτρης Γιαννακόπουλος · Θανάσης Γιαννακόπουλος · Παύλος Γιαννακόπουλος · Σαρούνας Γιασικέβιτσιους · Τζέιμς Γκιστ · Σάβα Γκροζντάνοβιτς · Ντομινίκ Γουίλκινς · Γιάννης Διακογιάννης · Δημήτρης Διαμαντίδης · Μίμης Δομάζος · Βέλιμιρ Ζάετς · Γεράσιμος Θεοδωράτος · Δημήτρης Ιτούδης · Νικ Καλάθης · Γιώργος Καλαφάτης · Αριστείδης Καμάρας · Γιώργος Καραγκούνης ·  Παντελής Καρασεβδάς · Γιώργος Κασιδόκωστας · Αντώνης Καρυοφύλλης · Άνθιμος Καψής · Γιώργος Κολοκυθάς · Δημήτρης Κοσσόβας · Τάκης Κορωναίος · Γιάννης Κυράστας · Αλέκος Λεώνης · Κώστας Λινοξυλάκης · Αντώνης Μαντζαβελάκης · Άγγελος Μεσσάρης · Αντώνης Μηγιάκης · Ανδρέας Μπεργελές · Νίκος Μπεργελές · Μάικ Μπατίστ · Μάρκους Μπεργκ · Στέφαν Μπόμπεκ · Ντέγιαν Μποντιρόγκα · Απόστολος Νικολαΐδης · Ρουξάντρα Ντουμιτρέσκου · Ντρου Νίκολας · Βαγγέλης Οικονομάκος · Τάκης Οικονομόπουλος · Ζέλικο Ομπράντοβιτς · Σωτήρης Πανταλέων · Μιχάλης Παπάζογλου · Βαγγέλης Πανάκης · Λουκάς Πανουργιάς · Χρήστος Παπανικολάου · Νίκολα Πέκοβιτς · Λάκης Πετρόπουλος · Μίμης Πιερράκος · Φέρεντς Πούσκας · Χουάν Ραμόν Ρότσα · Δημήτρης Σαραβάκος · Ζιλμπέρτο Σίλβα · Τζιμπρίλ Σισέ · Ντέγιαν Τομάσεβιτς · Κώστας Τσαρτσαρής · Αντώνης Τρίτσης · Κωνσταντίνος Τσικλητήρας · Ηρακλής Τσίπρας · Τότης Φυλακούρης · Αντώνης Φώτσης · Γιώργος Χαλκιόπουλος · Ξενοφών Χατζησαράντος |
|  |
| Ντέρμπι | 
Ντέρμπι αιωνίων ποδοσφαίρου · Ντέρμπι αιωνίων μπάσκετ · Ντέρμπι αιωνίων βόλεϊ · Αθηναϊκό ντέρμπι · Ντέρμπι Παναθηναϊκός-ΠΑΟΚ |
|  |
| Γεγονότα | 
Τελικός Κυπέλλου Πρωταθλητριών 1971 · Διηπειρωτικό Κύπελλο 1971 · Βαλκανικό κύπελλο συλλόγων 1977 · Ευρωπαϊκό Πρωτάθλημα καλαθοσφαίρισης 1995-96 · Διηπειρωτικό Κύπελλο καλαθοσφαίρισης 1996 · Ευρωλίγκα ανδρών 1999-2000 · Ευρωλίγκα ανδρών 2001-2002 · Ευρωλίγκα ανδρών 2006-2007 · Ευρωλίγκα ανδρών 2008-2009 · Ευρωλίγκα ανδρών 2010-2011 · Ευρωπαϊκοί τελικοί |
|  |
| Φίλαθλοι | 
Glory Days · Θύρα 13 · ΠΑΛΕΦΙΠ · Παναθηναϊκή Συμμαχία · Παναθηναϊκό Κίνημα · Μιχάλης Φιλόπουλος · Ντόκεν |
|  |
| Διάφορα | 
*Παναθηναϊκός του Ισοκράτη* · Τριφύλλι · Αθήνα · Ύμνος του Παναθηναϊκού · Χρυσό Τριφύλλι Παναθηναϊκού · 1908 (κόμικς) · Ταξίδι στα αστέρια (ταινία) · Παναθηναϊκός Σικάγο · Σ.Π. Γουδί |
|  |
| Εφημερίδες | 
*Αθλητική Ηχώ* · *Παναθηναϊκή Φλόγα* (εβδομαδιαία) · *Παναθηναϊκά Νέα* (1959-1992) · *DERBY news* (2001-2013) · *Η Πράσινη* (2007-2020) |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Οικονομία
* Πύλη:Ποδόσφαιρο
* Πύλη:Ελλάδα
 |

 |